समितिका अन्य सदस्यमा सशस्त्र प्रहरीका एसपी रेशमकुमार थम्सु, राष्ट्रिय अनुसन्धान विभागका उपअनुसन्धान निर्देशक तुलसी प्रसाईं, प्रदेश १ का आन्तरिक मामिला मन्त्रालयका उपसचिव रवीन्द्र आचार्य र जिल्ला प्रशासन कार्यालय सुनसरीका प्रशासकीय अधिकृत राजन पाण्डे छन् । समितिलाई १५ दिनमा घटनाको विस्तृत छानबिन गरी प्रतिवेदन पेस गर्न गृहले निर्देशन दिएको छ । गृहले केन्द्रीय अनुसन्धान ब्युरोको सीआईवीको अर्को टोलीलाई समेत घटना अनुसन्धानका लागि खटाउने निर्णय गरेको छ । यसबवीच, गृहमन्त्री रामबहादुर थापाले मृतकका परिवार एवं पीडित पक्षलाई आफूसँग भेटघाट गराउन सुनसरीका प्रमुख जिल्ला अधिकारीलाई निर्देशन दिनुभएको छ ।
